Turku tutuksi III
2024-09-18 14:00 - 16:00 (Europe/Helsinki)

Vuosijuhlatoimikunnan kokous
2024-09-25 17:00 - 19:00 | Toimisto, Rehtorinpellonkatu 4B, Turku, 20500, Finland
P-klubin 49. vuosijuhlat lähestyvät kovaa vauhtia syksyn edetessä. Näin ollen on myös aika kokoontua vuosijuhlatoimikunnan merkeissä toimistolle 25.9. klo 17 alkaen. Tervetuloa keskustelemaan, ideoimaan ja käymään läpi vuosijuhlien valmisteluiden tilannetta.
Vuosijuhlaterveisin festikset,
Aino ja Pihla

Kotimaan ekskursio Helsinkiin
2024-09-26 - 2024-09-27 | Helsinki, Finland
Tervehdys klubilaiset!
P-klubin perinteinen kotimaan ekskursio suuntautuu tänä vuonna Helsinkiin 26.-27.9. Ekskursion ohjelmaa ei ole vielä lyöty lukkoon, mutta tarkoituksena on vierailla enintään kolmessa työelämäkohteessa, tutustua Helsingin kulttuuritarjontaan sekä juhlia yhdessä ystäväainejärjestöjemme VOO:n ja Polhon kanssa!
Lähdemme matkalle torstai-aamuna Turusta noin kello kahdeksan. Ekskursion hinta pelkän junalipun osalta on arviolta 10-15€. Mikäli tarvitset yöpymispaikan, sen hinta määräytyy osallistujien tarpeiden mukaan. Voit myös halutessasi järjestää kuljetuksen ja majoituksen itsenäisesti. Paluumatka on jokaisen omalla vastuulla. Ekskursion maksutiedot jaetaan myöhemmin matkaan osallistuvien kesken.
Ilmoittautuminen ekskursiolle alkaa maanantaina 9.9. klo 12:00 ja päättyy perjantaina 13.9. klo 23:59.
Linkki ilmoittautumiseen: https://forms.gle/aVi2BUNsdPRMuzeF9
Huomioithan, että ilmoittautuminen on sitova.
Jos sinulla on kysyttävää, ota rohkeasti yhteyttä ekskursiovastaaviin: Meri-Tuulia Korhonen (meri-tuulia.a.korhonen@utu.fi) Vanessa Luovikari (vanessa.c.luovikari@utu.fi)

Varainhankintatoimikunta
2024-09-30 17:00 - 19:00 | Toimisto, Rehtorinpellonkatu 4B, Turku, 20500, Finland
It’s money making season!
Varainhankintatoimikunta kokoontuu maanantaina 30.9. P-klubin toimistolla klo 17. Tervetuloa ideoimaan uusia varainhankinnan kohteita, keinoja, temppuja ja loitsuja!
Vuosijuhlien lähestyessä varainhankinnan rooli kasvaa entisestään, joten jokainen uusi idea ja innokas auttaja on kullanarvoinen. Suunnittelemme myös uusia haalarimerkkejä ja muita hauskoja projekteja!
Kahvi ja herkut pitävät huolen siitä, että ideat virtaavat ja vatsat pysyvät tyytyväisinä. Saavu siis paikalle tekemään tulevista vuosijuhlista unohtumattomat ja varmistamaan, että P-klubin kassassa kilisee!
Rahan tuoksuisin terveisin,
sokeritiimi: Vanessa, Sinikka ja Anttoni
MITÄ? Rahan takomista
MISSÄ? P-klubin toimisto, Leijonanluola, SharkTank
MILLOIN? 30.9. klo 17
MIKSI? Raha ratkaisee

Ohjesääntötoimikunta
2024-10-01 17:00 - 19:00 | Toimisto, Rehtorinpellonkatu 4B, Turku, 20500, Finland
Arvoisa jäsenistö,
Jos P-klubissa jotain rakastetaan se on sääntöjä ja niiden seuraamista. Jäsenistöllä on nyt loistava mahdollisuus päästä luomaan klubiin lisää sääntöjä, kun järjestetään P-klubin historian ensimmäinen, mutta ei varmasti viimeinen, ohjesääntötoimikunta.
Saavu siis Toimistolle 1.10. klo 17 eteenpäin keskustelemaan millaiseksi ohjesääntöjen tulisi muodostua. Hallitus on muodostanut liitteenä olevat kaksi ohjesääntöä luonnoksiksi, joita voidaan kehittää toimikunnassa. Olisi toivottavaa, että toimikuntaan osallistuvat tutustuisivat liitteinä oleviin luonnoksiin valmiiksi.
Ohjesääntö hallituksen toiminnasta:
https://drive.google.com/file/d/1_E8Z7yob8o2QkGFFNJlszd_N3FYwXh4u/view
Ohjesääntö kuntanauhan käytöstä:
https://drive.google.com/file/d/1zhnxLLwOnw3avTNCDUv2R1S3b_qjUQj_/view

SF
2024-10-03 | Turku, Finland
On jälleen tullut aika syventää SF-klubbenin ja P-klubin välejä! Miten sen tekisikään paremmin kuin ensin urheilemalla ja sitten juhlimalla yhdessä?
SF-klubben ❤ P-klubi -päivää vietetään tänä vuonna 3.10.
Päivä alkaa Educariumissa, jossa ainejärjestöjen futsaljoukkueet ottavat toisistaan mittaa ystävyysottelun merkeissä. Ottelussa kilpaillaan tietenkin myös kovaäänisimmän kannattajajoukon tittelistä, joten saapukaa siis sankoin joukoin kannustamaan omianne! Ottelu alkaa klo 11.30
MITÄ: SF-klubben vs. P-klubi ystävyysottelu
MILLOIN 3.10. klo 11.30
MISSÄ Educariumin liikuntasalissa
MITÄ MAKSAA: Ilmane!!!
MIKSI: Onhan se nyt kiva tietää kumpi on parempi
MITÄ PÄÄLLE: Fanituotteet tietenkin!!
Futsalin jälkeen tiedossa on tietenkin rapusitsit! Nämä sitsit ovat vain kerran vuodessa, joten ilmoittaudu nopeasti. Paikkoja on rajattu määrä.
Sitova ilmoittautuminen alkaa 25.9. kello 12 ja päättyy 29.9. kello 12. Näiden aikojen ulkopuolella tulleita ilmoittautumisia ei hyväksytä.
Ilmoittautumislinkki: https://forms.gle/egS843LJT6z2M9P29
Sitseille tuleminen ei edellytä rapujen syömistä, vaan tarjolla on myös kasvismenu.
Sitsien hinta on holittomana 12€ ja holillisena 15€. Sitsit maksetaan käteisellä juhlapaikalle saavuttaessa.
MITÄ: Rapusitsit
MILLOIN: 3.10. kello 19:00, ovet 18:30
MISSÄ: K, lisätietoa lähempänä
MITÄ MAKSAA: 12€/15€ KÄTEINEN (Maksetaan paikan päällä)
MIKSI: P-KLUBI ❤ SF-KLUBBEN
MITÄ PÄÄLLE: Haalarit ja oman järjestön fanituotteet!

Haalaritentti
2024-10-07 17:00 - 19:00 | Turku-sali, Rehtorinpellonkatu 4A, Turku, Finland
Hei fuksit,
Edessänne teillä on vielä viimeinen koitos, haalaritentti, ennen kuin saatte vetää yllenne Sinisen Ykseyden tunnusmerkin eli lehvien koristamat siniset haalarit. Haalaritentissä todistatte syksyn aikana kerrytetyt tietonne ja taitonne P-klubista.
Tenttimateriaalina toimii 45-vuotisjuhlajulkaisu, joka kannattaa kahlata huolella läpi ennen tenttiä. Lisäksi tenttialueeseen kuuluvat tilaisuuden alussa pidettävät esitelmät P-klubista ja sen perinteistä sekä yhteistyöjärjestöistä.
Saavu siis maanantaina 7.10. Turku-saliin klo 17 mukanasi kattava tietämys tenttimateriaalista! Mukaan tulee ottaa myös kirjoitusvälineet. Lisäksi vyöstä on suurta apua haalarien särmäämisessä, olipa se oma tai paikan päällä huokeaan 12 € hintaan myytävä klubivyö.

Ompeluseura
2024-10-08 16:00 - 18:00 | Toimisto, Rehtorinpellonkatu 4B, Turku, 20500, Finland
Oletko saanut jalkaasi sinistäkin sinisemmät haalarit, jotka ovat tyhjääkin tyhjemmät? Pursuavatko varastosi haalarimerkeistä, mutta et saa niitä ommeltua? 💙
P-klubin ompeluseura kokoontuu toimistolle tiistaina 8.10. klo 16 alkaen ompelemaan haalarimerkkejä! Saavu mestoille, jos kiva seura ja kokeneempien merkkiompelijoiden apu kiinnostaa! Mukaan tarvitset vain omat ompeluvälineet, haalarimerkkejä ja tietenkin haalarit. 🪡🧸

Kostajaiset
2024-10-09 17:00 - 22:00 | Laitospuisto
🐷💥✊🏼📜👑
Käske klubilaista pukeutumaan Che Guevaraan
Kun te lähdette taistoon
Hetkeksi toisiko se sitä vaaraa
Kossu vatsassa vääntyi silloin
Kun me Laitospuistoon astelimme
Pubin pihalla kapinoimme
Ja sitä voittoa Dynkyssä juhlistimme
🐷💥✊🏼📜👑
Kostajaiset ovat täällä taas ja tänä syksynä teemana on vallankumous. Kerää siis vallankumoukselliset toverisi ja suunnatkaa kohti kostajaisia! Olittepa sitten bolsevikkejä, valtaa havittelevia talonpoikia tai oman elämänne Fidel Castroja, pukeutukaa teeman mukaisesti ja liittykää vallankumoukseen!
OPM
🐷💥✊🏼📜👑
MITÄ? Kostajaiset
MISSÄ? Alkaen Laitospuistosta, jatkot Dynamossa!
MILLOIN? 9.10. klo 17 ->
MIKSI? Koska fuksit ovat ottaneet vallan, sikamaista! Tule haastamaan vallankumoukselliset
🐷💥✊🏼📜👑
P-klubin alkoholillisissa tapahtumissa on käytössä turvahenkilöt, jotka toimivat avun ensiasteena tarvittaessa. Tunnistat heidät “Turvahenkilö”-pinsseistä. Kostajaisten turvahenkilöinä toimivat Jesse Metsälä (045 2790420) ja Elviira Mustapää (045 1227230). Voit olla heihin yhteydessä matalalla kynnyksellä ongelmatilanteissa.
Lisätietoja turvahenkilökäytännöstä saat yhdenvertaisuusvastaavilta Kaisla Kontkaselta (kaisla.a.kontkanen@utu.fi) ja Richard Engströmiltä (richard.r.engstrom@utu.fi).
🐷💥✊🏼📜👑

Vuosijuhlien tanssiharjoitukset
2024-10-21 16:00 - 18:00 | Turku-sali, Rehtorinpellonkatu 4A, Turku, Finland

Peli-ilta
2024-10-23 17:00 - 20:00 | Proffan kellari, Rehtorinpellonkatu 6, Turku, 20500, Finland
Rento, mutta taatusti kilpailuhenkinen klubin peli-ilta valtaa Proffan Kellarin kabinetin keskiviikkona 23.10. klo 17 alkaen!
Pelaillaan, vaihdetaan kuulumisia ja nautitaan herkkuja. Mikäli mieli tekee, voi myös hakea virkistystä baarin tarjonnasta.
Klubin omasta pelikokoelmasta löytyy kaikenlaista klassisista lautapeleistä kummallisiin politiikka-trivioihin ja Neuvostoliitto-teemaisiin pelikortteihin. Jos sinulta löytyy oma suosikkipelisi, tuo se ihmeessä mukanasi!
Kabinetti sijaitsee Proffan Kellarin toisessa kerroksessa.

Haluatko hallitukseen?
2024-10-24 17:00 - 19:00 | Toimisto, Rehtorinpellonkatu 4B, Turku, 20500, Finland
Kiinnostaako sinua hallitustoiminta? Haluatko olla mukana kehittämässä klubilaista toimintaa? Tule kuulemaan lisää hallituspesteistä toimistolle & Proffan kellariin torstaina 24.10. klo 17 alkaen!
Yhdistyksen hallituksen ja toimijat valitsee 21.11. pidettävä syyskokous, jossa paikalla oleva jäsenistö päättää miten pestit täytetään. P-klubi järjestää kaikille järjestö- ja hallitustoiminnasta kiinnostuneille illanvieton, jossa on mahdollisuus kuulla ja kysellä asiasta tämän vuoden hallituslaisilta ja toimijoilta. Tule siis matalalla kynnyksellä tutustumaan hallitustoimintaan!
HUOM! Iltaan osallistuminen ei sido vielä mihinkään.
Jakaudumme pestien mukaan toimistolle sekä Proffan kellariin, jotta kaikki halukkaat mahtuvat paikalle. Paikalla on kaikkien 13 hallituspestin lisäksi P-klubin toimijat: Walpon päätoimittajat, ISHAn, HOLin, THY:n sekä Indexin edustajat.

P-klubi XLIX
2024-11-01 18:00 - 2024-11-02 17:00 | Kupittaan Paviljonki, Pyhän Henrikin aukio, Kupittaankatu 8, Turku, Finland
Tervetuloa viettämään Turun yliopiston Politiikan tutkimuksen klubi ry:n 49. vuosijuhlia perjantaina 1.11. Kupittaan Paviljongille!
Juhlallisuudet alkavat kutsuvieraille tarkoitetulla cocktail-tilaisuudella kello 18.00. Pääjuhla alkaa samassa rakennuksessa kello 19.00. Pääjuhlan jälkeen bussit kuljettavat juhlakansan jatkoille Kirkkotielle noin klo 00.30 alkaen. Jatkoille ovat tervetulleita myös ne jäsenet, jotka eivät osallistu pääjuhlaan.
Seuraavana päivänä lähdemme viettämään akateemista silliaamiaista salaiseen paikkaan X. Bussikuljetus silliaamiaiselle lähtee Assarin ullakon edestä (Rehtoripellonkatu 4 A) tasan kello 10.00. Olethan ajoissa paikalla, sillä bussit eivät odota!
Sillikselle on mahdollista osallistua, vaikka ei osallistuisikaan vuosijuhlien pääjuhlaan. Tässä tapauksessa ilmoittauduthan suoraan sähköpostitse festikset@gmail.com.
Sitova ilmoittautuminen aukeaa maanantaina 30.9. kello 12.00. Huomaattehan, että paikkoja on rajoitetusti.
http://bit.ly/ilmoittauduvuosijuhlille
Täytäthän tiedot huolella!
HUOM! Jos tulet juhliin avecin kanssa, ilmoittauduttehan samalla ilmoittautumislomakkeella.
Lämpimästi tervetuloa juhlistamaan P-klubia kanssamme!
Juhlavastaavanne,
Pihla ja Aino

TOSU-ilta I
2024-11-05 17:00 - 19:00 | Toimisto, Rehtorinpellonkatu 4B, Turku, 20500, Finland
Tervetuloa suunnittelemaan P-klubin toimintaa vuodelle 2025!
Toimintasuunnitelma on yhdistyksen ja hallituksen ohjenuora, jossa määritellään tapahtumat, toimenpiteet ja muut asiat, joita yhdistyksen ja sen hallituksen tulee toteuttaa toimintavuoden aikana. TOSUa suunnitellaan kahtena iltana marraskuussa, tiistaina 5.11. kello 17 alkaen ja torstaina 7.11. kello 17 alkaen.
Toimintasuunnitelma ja talousarvio hyväksytään yhdistyksen sääntömääräisessä syyskokouksessa torstaina 21.11.
Toivomme, että kiinnostuneet tulevat paikalle toimistolle linjaamaan toimintasuunnitelmaa suunnitteluiltoihin, jotta itse syyskokous olisi vaivattomampi. Toimintasuunnittelman muokkaaminen on toki mahdollista myös syyskokouksessa.

TOSU-ilta II
2024-11-07 17:00 - 19:00 | Toimisto, Rehtorinpellonkatu 4B, Turku, 20500, Finland

P-Lexit ja Alkuralli
2024-11-12 18:30 - 23:59 | Doris, Linnakatu 18, Turku, Finland
P-Lexit ovat täällä taas! Odotetut bileet juhlitaan yökerho Doriksessa 12.11. klo 22 alkaen. Ennen sitä on tuttuun tapaan mahdollisuus osallistua alkuralliin. Alkuralli kisataan Kirkkotiellä 12.11. klo 18.30 alkaen, ja sieltä onkin hyvä jatkaa iltaa P-Lexeille.
Alkuralliin ilmoittaudutaan pareittain. Pareista muodostetaan paikan päällä ryhmät, joissa kilpaillaan erilaisten haasteiden parissa. Illan päätteeksi kruunataan alkurallin paras tiimi!
Rallien jälkeen ilta jatkuu P-Lex-bileissä yökerho Doriksessa klo 22 alkaen!
Alkurallin hinta on 15 €/pari. Hintaan sisältyy booli, haalarimerkki, jatkojen sisäänpääsy ja tietenkin hyvä seura. P-Lex-bileet myydään myös erikseen 3 € hintaan, mikäli alkuralleihin osallistuminen ei tällä kertaa onnistu.
Janoisimpien kannattaa ottaa oma pullo mukaan! (Ethän ota lasipulloa)
Alkurallin ilmoittautuminen tapahtuu Kide.appissa. Ilmoittautuminen alkaa 30.10. klo 12.00. Kummallakin ainejärjestöllä on oma lipunmyynti. Huolehdithan, että ilmoittaudut oikean linkin kautta, sillä väärät ilmoittautumiset mitätöidään. Ilmoittautuminen sulkeutuu 6.11. klo 12.00. Ilmoittautuminen tapahtuu pareittain. Valitse siis hyvä ystävä joukkueeseen, ja lähde kisaamaan palkinnosta! Ilmoittautumisen ohessa tulee ilmoittaa myös tiimin nimi.
P-klubin ilmoittautuminen: https://kide.app/events/03bcccf0-a3bc-460d-a539-b11649503441
Alkurallin jälkeen tanssitaan aamuun asti P-Lexien merkeissä yökerho Doriksessa. Lippu maksaa 3 € sisältäen sisäänpääsyn ja haalarimerkin (alkurallin osallistujille ilmainen). Liput myydään ovelta.
MITÄ: P-Lexit
MISSÄ: Alkuralli @ Kirkkotie, Bileet @ Doris
MILLOIN: Tiistaina 12.11. klo 18.30 & jatkot 22 alkaen
MITÄ PÄÄLLE: Haalarit ja tiimiasu
MIKSI: Koska P-klubi ❤ Lex
MITÄ MAKSAA: Alkuralli 15 €/pari, pelkät jatkot 3 €/henkilö
HUOM!
Muistathan kirjautua sisään Kide.appissa ennen lipunmyyntiä. Ilmoittautuminen on sitova. Mikäli et pääsekään osallistumaan, voit antaa lipun eteenpäin toiselle oman ainejärjestön osallistujalle käyttämällä “lähetä lippu” -toimintoa. Ilmoitathan mahdollisista lipun muutoksista eookke@utu.fi. Muutoksia lipun tietojen osalta ei kuitenkaan oteta vastaan enää ilmoittautumisajan päätyttyä.

Väittelyilta
2024-11-13 17:00 - 20:00 | Toimisto, Rehtorinpellonkatu 4B, Turku, 20500, Finland
Legendaarinen P-klubin väittelyilta 13.11. klo 17 toimistolla!
Onko sinulla sukkelimmat sanailut ja terävimmät argumentit? Oletko verbaalinen velho tai yleisössä viihtyvä kannustaja? Tule jännittämään kuka kahmii himoitun väittelymestarin kiertopokaalin sekä elinikäisen maineen ja kunnian tänä vuonna itselleen! Tarjolla (tietenkin) kaffee ja herqui!
Väittelyaiheet vaihtelevat yleensä yllättävistä, hauskoihin ja absurdeihin, sekä iänikuisiin muna vai kana -tyylisiin pohdintoihin. Voit ehdottaa kiehtovia väittelyaiheita päivystykissä ennen tapahtumaa tai toimittaa niitä suoraan klubin tai kulttuurivastaavan (Vanessan) deeämmään.
Intellektuellia iltaa odotellessa!
Vanessa ”slay” Luovikari
Kulttuurivastaava
vcluov@utu.fi

Syysrisse
2024-11-14 07:45 - 2024-11-15 07:35 | Itämeri
Jälleen on tullut se aika vuodesta, kun klubilaiset suuntaavat viettämään jo perinteeksi muodostunutta laivaseminaaria Itämeren aalloille.
Syysrissen aamulähtö tekee paluun, sillä laiva lähtee satamasta torstaina 14.11. kello 08:45, mutta satamassa tulee olla paikalla tuntia aikaisemmin. Turkuun palataan seuraavana päivänä eli perjantaina 15.11. kello 07:35. Itämeren aalloilla osallistujia keinuttaa tällä kertaa Viking Linen M/S Viking Glory.
Laivamatkan hinta on alustavasti noin 25 €, mutta tarkempi hinta tiedetään osallistujamäärän selvitessä. Ilmoittautumisen yhteydessä voit lisäksi ilmoittautua laivaseminaariin eli lounasbuffetiin. Buffet on torstaina kello 12.30 ja sen kanssa reissu maksaa alustavasti noin 50 €.
Ilmoittautuminen alkaa keskiviikkona 2.10. klo 12.00 ja päättyy perjantaina 11.10. klo 23.59. Ennen klo 12 tulleita ilmoittautumisia ei oteta huomioon.
Linkki ilmoittautumiseen: https://forms.gle/o1V54fC4ProeH9D16
Huomioithan, että ilmoittautuminen on sitova.
Linkki P-klubin tietosuojaselosteeseen: https://p-klubi.fi/…/Rekisteri-ja-tietosuojaseloste…
MITÄ: Syysristeily
MISSÄ: Turun satama, laiva lähtee kello 08:45, paikalla kello 07:45
MIKSI: koska LAIVAL
PALJON MAKSAA: Hytti noin 25 euroa, lounasbuffetin kanssa noin 50 euroa (hinta tarkentuu, kun tiedämme tarkan osallistujamäärän)
Lisätietoja voi kysellä Selmalta (sleeri@utu.fi)

Viini ja valitus
2024-11-19 17:00 - 20:00 | Toimisto, Rehtorinpellonkatu 4B, Turku, 20500, Finland
Syksyn luentokurssit alkavat olla taputeltu, ja meillä kaikilla on niistä varmasti paljon sanottavaa. On siis aika kerääntyä toimistolle keskustelemaan syksyn luentojen risuista ja ruusuista. Tarjolla on ajankohtaisen koulutuspoliittisen keskustelun lisäksi viiniä ja muuta naposteltavaa. Vaikket olisi hetkeen luennoilla käynytkään, olet tervetullut nauttimaan illan tarjoiluista!

P-klubin ja Ylähuoneen työelämäilta
2024-11-20 17:45 - 20:00 | Publicum, Assistentinkatu 7, 20500, Finland
Jokaisen syksyn odotetuin ilta, eli P-klubin ja Ylähuoneen työelämäilta tulee taas! Syksyn hämärtyessä ja iltojen kylmetessä on jälleen aika päästä tutustumaan P-klubin menneiden vuosien opiskelijoihin ja kuulemaan heidän kokemuksiaan työelämästä. Työelämäilta järjestetään Publicumilla Pub3 -salissa keskiviikkona 20.11. klo 17.45 alkaen.

Aiempien vuosien tapaan tapahtuma toteutetaan speed dating -muotoisena. Opiskelijoista muodostetaan ryhmiä, jotka kiertävät illan aikana keskustelemassa jokaisen alumnin kanssa. Näin opiskelijat pääsevät kyselemään alumneilta juuri niitä asioita, mitkä askarruttavat ja kiinnostavat työllistymisessä ja työelämässä. Tämän jälkeen tarjolla on pientä syötävää ja juotavaa, sekä opiskelijoilla on mahdollisuus jatkaa keskustelua alumnien kanssa kahvitellen.

Saavuthan paikalle hyvissä ajoin, jotta pääsemme aloittamaan tapahtuman tasan klo 17.45
Jos herää lisäkysymyksiä, olkaa matalalla kynnyksellä yhteydessä alumnivastaavaan: anttoni.m.niemi@utu.fi

P-klubin sääntömääräinen syyskokous
2024-11-21 16:00 - 23:59 | Turku-sali, Rehtorinpellonkatu 4A, Turku, Finland
Tervetuloa Turun yliopiston Politiikan tutkimuksen klubi ry:n sääntömääräiseen syyskokoukseen!
Tilaisuus pidetään torstaina 21.11. klo 16:00 alkaen Turku-salissa (Yo-talo A).
Kokouksessa käsitellään yhdistyksen sääntömääräiset asiat, kuten hyväksytään vuoden 2025 toimintasuunnitelma, talousarvio sekä valitaan ensi vuoden hallitus ja toimijat.
Vuoden 2025 suunnittelua varten järjestämme kaksi toimintasuunnitelman suunnitteluiltaa. Ensimmäinen TOSU-ilta järjestetään tiistaina 5.11. klo 17:00 ja toinen torstaina 7.11. klo 17:00 Toimistolla. Jos haluat vaikuttaa klubin ensi vuoden toimintaan, niin saavu paikalle! Sääntömääräisten asioiden lisäksi hallitus esittää tänä vuonna syyskokouksessa muutoksia P-klubin ohjesääntöihin.
P-klubin jäsenet voivat etukäteen yksin tai yhdessä valmistella ja esittää kirjallisia ponsia eli toimenpide-ehdotuksia alkavan vuoden hallitukselle.
Syyskokouksessa on tarjolla pientä purtavaa ja juotavaa! 💙

Liikuntaekskursio
2024-11-25 18:30 - 20:00 | Kiipeilykeskus K2, Kairiskulmantie 16, Kaarina, 20760, Finland
Syksyn liikuntaekskursiolla pääset valloittamaan Varsinais-Suomen korkeimmat huiput, kun suuntaamme kiipeilykeskus K2:n ensiluokkaisille kiipeilyseinille. Kiipeilykeskuksesta löytyy eri vaikeusasteen boulderointiseiniä sekä kiipeilyseiniä itsevarmistavalla köydellä, joten omalla lähtötasolla ei ole merkitystä! Saamme aluksi lyhyen alkuopastuksen kiipeilyyn, jonka jälkeen jokainen saa vapaasti kiipeillä haluamillaan seinillä.

Ekskursio järjestetään maanantaina 25.11. klo 18.30 osoitteessa Kairiskulmantie 16, 20760 Piispanristi. Paikalle pääsee näppärästi esimerkiksi Fölin linjalla 7. Ekskursion hinta on 10€ / osallistuja, ja se sisältää vuokravälineet, kiipeilyn ja alkuopastuksen. Mukaan tarvitset vain kiipeilyyn soveltuvat vaatteet sekä vesipullon.

Ilmoittautuminen ekskursiolle on auki perjantaihin 22.11. klo 12 asti. Linkki ilmoittautumiseen: https://forms.gle/XphhN6baEsV7kU4s9

Neighbours from Hell
2024-11-26 18:00 - 23:00 | Toimisto, Rehtorinpellonkatu 4B, Turku, 20500, Finland
On jälleen tullut aika juhlia (v)ihastuttavien naapureidemme kanssa! Neighbours from Hell -toimistobileet järjestetään tänä vuonna P-klubin, ELSAn, Kannan ja Kritiikin voimin 26.11. klo 18 toimistoillamme.
Näissä kekkereissä pääset tutustumaan naapureihisi ja heidän toimistoihinsa. Illan aikana järjestetään myös perinteinen viestikilpailu, joten tule siis paikalle varmistamaan ainejärjestösi voitto!
MITÄ: Neighbours From Hell
MISSÄ: Rehtorinpellonkatu 4B, toimistot
MILLOIN: 26.11. klo 18 alkaen
MITÄ MAKSAA: Ilmainen!
PUKUKOODI: Haalarit / viitta
MIKSI: Koska kyllähän sitä naapurinsa täytyy tuntea!

P-klubi x Joulupostia ikäihmisille
2024-12-02 16:00 - 18:00 | Toimisto, Rehtorinpellonkatu 4B, Turku, 20500, Finland
Joulun lähestyessä on aika tehdä hyvää! Haluamme tarjota klubilaisille tilaisuuden tehdä ikäihmisten jouluista kortin verran jouluisampaa! Joulupostia ikäihmisille -kampanja on osa valtakunnallista Siskot ja Simot -yhteisön luovan välittämisen hanketta.
Tervetuloa siis 2.12. klo 16 Toimistolle askartelemaan joulukortti tai kaksikin ikäihmiselle! Saat taiteilla juuri haluamasi näköisen kortin tai vaihtoehtoisesti inspiroitua valmiiksi askarrelluista esimerkkikorteista. P-klubi tarjoaa kaikki askartelumateriaalit sekä virvokkeita ahkerille hyväntekijöille. Askartelutaitoja ei vaadita, sillä vähemmän kauniistakin kortista välittyy sen sydämellisyys
Tapahtuman jälkeen kulttuurivastaava toimittaa joulukortit Turun Siskot ja Simot yhdistykselle jaettavaksi Turun alueen kotihoidon ja asumispalveluiden ikääntyneille asiakkaille.
Huom! Mikäli askartelutarvikkeita jää jäljelle, voi kortteja askarrella vielä tiistaina henkilökunnan kanssa pikkujoulupäivystyksessä!
Muistakaa olla kiltisti, tontut kurkkii

Pikkujoulupäivystys
2024-12-03 12:00 - 14:00 | Toimisto, Rehtorinpellonkatu 4B, Turku, 20500, Finland
Tule nauttimaan joulutunnelmasta pikkujoulupäivystykseen!
Päivystyksessä on luvassa itse leivottuja herkkuja, glögiä, jouluista tekemistä ja rentoa hengailua opiskelijoiden ja henkilökunnan kesken. Myös kahvia on tietenkin tarjolla.
Päivystys pidetään tiistaina 3.12. tuttuun tapaan Toimistolla klo 12–14

Pikkujoulusitsit
2024-12-07 18:00 - 23:59 | Lex Kirkkotie, Kirkkotie 15-19, Turku, 20540, Finland

Kevään jäsenistösitsit 2025
2025-01-28 18:00 - 21:00 | Q-talo, Nummenpuistokatu 2, Turku, Varsinais-Suomi, 20540, Finland
Kevät on täällä ja on aika polkaista P-klubin 50-vuotisjuhlavuosi käyntiin jäsenistösitseillä!

Haalaripukeinen jäsenistö on tervetullut Q-talolle tiistaina 28.1.2025 klo 18.00 alkaen. Ilmoittautuminen aukeaa maanantaina 20.1. klo 12 ja päättyy torstaina 23.1. klo 23.59.

Linkki ilmoittautumiseen: https://forms.gle/wp6LzxKJxc5zdp9D6

Paikkoja on rajoitetusti, joten muista olla ripeä! Ennen klo 12 tulleet ilmoittautumiset hylätään. Peruuttaminen on mahdollista ilmoittautumisajan päättymiseen saakka.

Sitsit maksavat 13 € /15 € juomavalinnasta riippuen. Maksuohjeet lähetetään sitseille mahtuneille ilmoittautumisajan päätyttyä.Huomaathan, että tapahtuma on OPM.

Sitsien päätyttyä siniset lehvät hulmuavat Night Club Marilynissa, jonne koko jäsenistö on tervetullut.

P-klubin alkoholillisissa tapahtumissa on käytössä turvahenkilöt, jotka toimivat avun ensiasteena tarvittaessa. Tunnistat heidät “Turvahenkilö”-pinsseistä. Jäsenistösitsien turvahenkilöinä toimivat:

Loviisa Pitenius 040 131 6555Roosa Järvenpää 045 879 3949Voit olla heihin yhteydessä matalalla kynnyksellä ongelmatilanteissa.

Lisätietoja turvahenkilökäytännöistä saat yhdenvertaisuusvastaavilta Pihla Posti (pipost@utu.fi) ja Vanessa Luovikari (vcluov@utu.fi)

Mikäli sitseistä herää kysymyksiä, olethan yhteydessä festiksiin, festikset@gmail.com

Sitsejä odottaen uudet festiksenne,Roosa ja Loviisa

Laulukirjatoimikunta
2025-01-30 17:00 - 19:00
FI/EN

On tullut jälleen aika uudistaa klubilaisten oma pyhä kirja, Pieni Sininen. Uudistettua laulukirjaa työstämään meillä on ilo kutsua koolle toimikunta, johon kaikki tehtävästä kiinnostuneet ovat lämpimästi tervetulleita.

Toimikunnan tavoitteena on pyrkiä tarkastelemaan laulukirjamme sisältöä kokonaisvaltaisesti: lisätä uusia lauluja jotka elävät erityisen vahvasti lähivuosien klubilaisten sitsikulttuurissa, samalla toimikunnan pitää pohtia onko Pienen Sinisen sivuilla mahdollisesti lauluja jotka ovat unohtuneet menneiden klubisukupolvien valmistumisen mukana. Tämän lisäksi uudistamiseen liittyy Pienen Sinisen ulkomuodon uudistamiseen liittyviä seikkoja, kuten valokuvien päivittäminen.

Tule siis mukaan päivittämään rakasta laulukirjaamme Toimistolle 30.1. kello 17. Kokoonnumme kevään aikana useamman kerran toimikunnan kanssa. Jollet pääse ensimmäiseen kokoukseen, mutta olet kuitenkin kiinnostunut auttamaan, niin voit ilmoittaa innostuksesi osoitteeseen pipost@utu.fi

—

It is time to renew our beloved holy book “Pieni Sininen” on 30.1.2025! The event is held at P-klubi’s Toimisto (Rehtorinpellonkatu 4B, 2nd floor). Songbook renovation comittee’s mission is to decide which sitzsongs to add, keep, edit and delete from the songbook.

If you have any questions, contact pipost@utu.fi<3

Please note that the songbook and the event are in Finnish.

Vujutiimin lanseeraus
2025-02-04 16:00
P-klubin 50-vuotisjuhlavuosi on täällä ja ennennäkemättömät vujut kaipaavat juuri sinua toteutuakseen! Tänä vuonna kokoamme perinteisten vujutoimikuntien lisäksi 6–8 hengen vujutiimin.

Osaatko esimerkiksi taittaa käsiohjelmia, oletko sponsoreita viettelevä myyntitykki tai onko sinulla hyvät kontaktit (rikkaisiin) alumneihin?

Vujutiimi toimii juhlavuonna festisten apuna ja kokoontuu noin kerran kuukaudessa. Apua tarvitaan niin jatkojen, silliksen, yleisen ideoinnin kuin varainhankinnankin saralla. Vujutiimissä pääset kantamaan kortesi vujukekoon pienissä paloissa pitkin vuotta. Tule toimistolle tiistaina 4.2. klo 16 kuulemaan lisää!

<3: Festikset Roosa ja Loviisa

Varainhankintatoimikunta
2025-02-10 17:00 - 19:00 | Toimisto, Rehtorinpellonkatu 4B, Turku, 20500, Finland
Skibidi toilet varainhankinta ohio rizz? Slay!

Varainhankintatoimikunta kokoontuu P-klubin toimistolla 10.2. klo 17 eteenpäin. Tervetuloa varainhankkijoiden seuraksi toteuttamaan 50v juhlavuoden uskomatonta varainhankintaa! Miltä kuulostaa P-krypto tai haalarimerkkien myyminen NFTnä? Ehkä sinulla on parempia ideoita?

Varainhankintatoimikunnassa ideoimme mm. kevään klubituotetta, uusia varainhankintamahdollisuuksia ja juhlavuoden varainhankinnan toteutusta. Jokaisen panostus on tervetullut ja kaikki ideat ovat toivottuja!

Toimistolla on tarjolla tarjolla kahvia ja herkkuja. Hawk tuah on that coin!!

Locked in terveisin,varainhankkijat Maisa, Viljami ja Hilppa

MITÄ? Pätäkkää P-klubille!MISSÄ? P-klubin toimistoMILLOIN? 10.2. klo 17→MIKSI? Raha on jo printattu, mutta se ei ole vielä meillä

–

Skibidi toilet fundraising ohio rizz? Slay!

The fundraising committee is meeting at the P-klubi office on 10.2 from 5pm onwards. Come help the fundraisers pull off the 50th anniversary year fundraising. How does P-crypto or an overalls patch as an NFT sound? Maybe you have better ideas?

The fundraising committee will brainstorm ideas for the spring club products, new moneymaking opportunities and the anniversary fundraising. Everyone’s ideas are welcome!

Coffee and snacks available at the office. Hawk tuah on that coin!!

Locked in greetings,Fundraisers Maisa, Viljami and Hilppa

WHAT? P-klubi needs cash! Not only yours! Mostly someone else’s!WHERE? P-klubi officeWHEN? 10.2. 17:00→WHY? The money has been printed but we don’t got it yet.
